**5-րդ կրթական հարթակ**

 **27-րդ շաբաթ**

***Նախորդ դասի ստուգում/։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* **Նախորդ դասի ամփոփում`**
* **Գրականություն- «Կենդանիների լեզուն», Մայրենի 4, էջ 93։**
* Դասարանում կարդալ և վերլուծել **«Կենդանիների լեզուն» դասը,**
* Դասը պատմիր քո բառերով։
* Կենդանիներն ինչպե՞ս են հաղորդակցվում միմյանց հետ։
* Կենդանիները որտե՞ղ են խոսում մարդկանց նման։
* Դու երբևէ փորձե՞լ ես հասկանալ կենդանիների լեզուն, Ինչպե՞ս, պատմիր այդ մասին։

# **Քերականություն- Կոչական։ էջ 101 ձևակերպումն ու բացատրությունը**

* + Ամփոփել դասանյութը հարցերով, ստուգել տնային հանձնարարությունները։
		- Նախադասության մեջ ո՞ր բառին են անվանում կոչական։
		- Ինչպե՞ս է արտահայտվում կոչականը բանավոր խոսքում։
		- Ինչպե՞ս է կետադրվում կոչականը գրավոր խոսքում։
		- Բերել օրինակներ։
* **Բառագիտություն**
	+ **Ամփոփել հետևյալ արտահայտությունների բացատրությունները**
		- * Եզակի- նմանը չունեցող, միակ
			* Պտույտներ գործել- պտտվել
			* Ժամացույցի պես աշխատել- ճիշտ ժամանակին, ճշգրիտ աշխատել
			* Փեթակ- մեղվաբույն
	+ **Ամփոփել հետևյալ բառերի հոմանիշները**
* Հրապուրել- գայթակղել
* Միալար- անընդհատ
* Բաշխել- բաժանել
* **Ամփոփել հետևյալ բառերի հականիշները**
	+ - * + Ուրախություն- տխրություն
				+ Դուրս- ներս
* Մտնել- դուրս գալ
	+ - **Ուղղագրություն –** Կրկնել հետևյալ բառերի ուղղագրությունը՝ թելադրության միջոցով**։ Մրջյուն, թագուհի, միևնույն, բզզոց, քաղց**
* **Մշակույթ- Զատիկ՝ Սբ. Հարության տոն**
* Ի՞նչ է նշանակում Զատիկ։
* Ինչպե՞ս են սկսվում Հարության Տոնի տոնակատարությունները։
* Իչպե՞ս են միմյանց ողջունում հավատացյալները։
* Ի՞նչ է խորհրդանշում ներկված ձուն։
* Իչպե՞ս եք դուք նախապատրաստվում Զատկի տոնին։

***Նոր դաս***

* **Գրականություն - «Բզեզի դպրոցը», Մայրենի 4, էջ 97**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն - Կոչական։ էջ 101 ձևակերպումն ու բացատրությունը**
* **Մշակույթ –**  **Պարույր Սևակ**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Դասարանում կարդալ և վերլուծել **«Բզեզի դպրոցը» դասը։**
* Բանաստեղծությունը պատմիր քո բառերով։
* Տարվա ո՞ր եղանակին բզեզը դպրոց բացեց ։ Ինչու՞ հենց այդ ժամանակ։
* Ո՞ր կենդանիների, թռչունների կամ ծաղիկների անուններով կսովորեցնեիր հայոց այբուբենը, եթե դու լինեիր վարպետ բզեզի փոխարեն։
* **Բառագիտություն**
	+ Սովորել հետևյալ բառերի և արտահայտությունների բացատրությունները
		- * Ջրի պես անգիր անել- շատ սահուն , լավ իմանալ
			* Վարպետ-որևէ արհեստի մեջ մասնագիտացած մարդ
			* Հանաք- կատակ
	+ Սովորել նշված բառերի **հոմանիշները**
* Թաքուն- գաղտնի
* Հանդարտ- հանգիստ
* Զարթնել-արթնանալ
	+ Սովորել նշված բառերի **հականիշները**
		- * Բացել-փակել
			* Շատ-քիչ
			* Նստել- կանգնել
			* Դուրս-ներս
	+ Սովորել հետևյալ բառերի **ուղղագրությունը**։
		- * Ճանճ, դդում, շագանակ, սերկևիլ

# **Քերականություն-****Կոչական։ էջ 101 ձևակերպումն ու բացատրությունը։** Նախորդ դասանյութի կրկնողություն և ամփոփում։

* **Աշխատանքային տետրից** Էջ 7, վարժություն 7 ա, վարժություն 13, էջ 8, վարժություններ 14 ա,բ, 15 , 16 ա։

**Մշակույթ Պարույր Սևակ**

***Մանկություն -*** Ծնվել է 1924 թվականի հունվարի 24-ին Արարատի շրջանի Չանախչի (ներկայիս Զանգակատուն) գյուղում։ Պարույրը իր ծնողների երկրորդ զավակն էր, սակայն առաջնեկի փոքր տարիքում մահի արդյունքում նա դառնում է ընտանիքի միակ երեխան։ Գրել ու կարդալ նա սկսել է հինգ տարեկանից։ Նույն տարիքից էլ Պարույրը սկսում է հաճախել դպրոց։ Նրա գերազանց առաջադիմության պատճառով, ուսուցիչը թույլատրում է օրինական կարգով գրանցվել դպրոցում և շարունակել ուսումը։ Պարույրը մանկական հասակից շատ էր կարդում, իսկ տասնմեկ տարեկանում գրում է իր առաջին ստեղծագործությունը։

***Երիտասարդություն*** - 1940 թվականին դպրոցն ավարտում է գերազանց և ընդունվում է Համալսարան։ Եղել է ամենալավ ուսանողներից մեկը։ «Սովետական գրականություն» ամսագրում տպագրվում են նրա երեք բանաստեղծությունները, Պարույր Սևակ ստորագրությամբ։

1955 թվականին Սևակը ավարտում է Մոսկվայի Մ. Գորկու անվան գրականության ինստիտուտը, որտեղ 4 տարի դասախոսում է։ Սևակը մահացել է 1971 թվականի Հունիսի 17-ին ավտովթարից։ Թաղված է հայրենի գյուղում։

*Սևակ* կեղծանունը Պարույրը օգտագործում էր իր առաջին բանաստեղծությունները տպագրելուց ի վեր։ Այն ընտրվել է ի հիշատակ բանաստեղծ Ռուբեն Սևակի, ով եղեռնի զոհ էր դարձել։

Այս ձեռքերը` մո՜ր ձեռքերը,
Հինավուրց ու նո՜ր ձեռքերը…
Ինչե՜ր ասես, որ չեն արել այս ձեռքերը…
Պսակվելիս ո՜նց են պարել այս ձեռքերը`
Ի՜նչ նազանքով ,
Երազանքո՜վ՜:
Ինչե՜ր ասես, որ չեն արել այս ձեռքերը…
Լույսը մինչև լույս չեն մարել այս ձեռքերը,
Առաջնեկն է երբ որ ծնվել,
Նրա արդար կաթով սնվել:
Ինչե՜ր ասես, որ չեն արել այս ձեռքերը…
Զրկանք կրել, հոգս են տարել այս ձեռքերը
Ծով լռությա՜մբ,
Համբերությա՜մբ,
Ինչե՜ր ասես, որ չեն արել այս ձեռքերը…
Երկինք պարզված սյուն են դառել այս ձեռքերը,
Որ չփլվի իր տան սյունը`
Որդին կռվից դառնա տունը:
Ինչե՜ր ասես, որ չեն արել այս ձեռքերը…
Մինչև տատի ձեռք են դառել այս ձեռքերը,
Այս ձեռքերը` ուժը հատած,
Բայց թոռան հետ նոր ուժ գտած…
Քար են շրջել, սար են շարժել այս ձեռքերը…
Ինչե՜ր, ինչե՜ր, ինչե՜ր չարժեն այս ձեռքերը`
Նուրբ ձեռքերը,
Սո՜ւրբ ձեռքերը:

…Եկեք այսօր մենք համբուրենք որդիաբար
Մեզ աշխարհում ծնած, սնած,
Մեզ աշխարհում շահած, պահած,
Մեզնից երբեք չկշտացած,
Փոշի սրբող, լվացք անող,
Անվերջ դատող, անվերջ բանող
Ա’յս ձեռքերը`
Թող որ ճաքած ու կոշտացած,
Բայց մեզ համար մետաքսի պես
Խա՜ս ձեռքերը…

**Կարողանալ պատասխանել** **հետևյալ հարցերին․**

* Ե՞րբ և որտե՞ղ է ծնվել Պարույր Սևակը։
* Ինչպե՞ս է նա ստացել Սևակ գրական անունը։
* Թվարկեք մի քանի կարևոր փաստ Պարույր Սևակի մասին։
* Տարբեր աղբյուրներից փնտրեք և թվարկեք նրա նշանավոր ստեղծագործությունները։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։